CELEX: 31985D0488
Language: el
Date: 1985-10-17 00:00:00
Title: 85/488/ΕΟΚ: Απόφαση της Επιτροπής της 17ης Οκτωβρίου 1985 για τη συμπλήρωση, με την προσθήκη της Γροιλανδίας, του καταλόγου των τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων

Avis juridique important

|

31985D0488

85/488/ΕΟΚ: Απόφαση της Επιτροπής της 17ης Οκτωβρίου 1985 για τη συμπλήρωση, με την προσθήκη της Γροιλανδίας, του καταλόγου των τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων  

Επίσημη Εφημερίδα αριθ. L 293 της 05/11/1985 σ. 0017 - 0017 Ισπανική ειδική έκδοση: Κεφάλαιο 03 τόμος 38 σ. 0111  Πορτογαλική ειδική έκδοση : Κεφάλαιο 03 τόμος 38 σ. 0111 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Οκτωβρίου 1985  για τη συμπλήρωση, με την προσθήκη της Γροιλανδίας, του καταλόγου των τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων  (85/488/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 3,  Εκτιμώντας:  ότι για να αποφασισθεί, τόσο όσον αφορά τα ζώα του βοείου και χοιρείου είδους, όσο και τα νωπά κρέατα, αν μία χώρα ή τμήμα μιας χώρας μπορεί να συμπεριληφθεί στον κατάλογο, λαμβάνονται ιδίως υπόψη τα κριτήρια που καθορίζονται στο άρθρο 3 παράγραφος 2 της οδηγίας 72/462/ΕΟΚ·  ότι είναι δυνατόν να θεωρηθεί ότι η Γροιλανδία πληροί αυτά τα κριτήρια όσον αφορά τα νωπά κρέατα βοοειδών, προβάτων, αιγών κατοικιδίων μονόπλων και αγρίων διχήλων, εξαιρουμένων των χοιρινών κρεάτων, και ότι πρέπει, συνεπώς, όσον αφορά τα προαναφερόμενα νωπά κρέατα, να προστεθεί η Γροιλανδία στον κατάλογο που αναφέρεται στο άρθρο 3 παράγραφος 1 της οδηγίας 72/462/ΕΟΚ που εγκρίθηκε από το Συμβούλιο και περιλαμβάνεται στο παράρτημα της απόφασής του 79/542/ΕΟΚ της 21ης Δεκεμβρίου 1976 περί καταρτίσεως καταλόγου των τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων (3)·  ότι πρέπει να θεσπιστούν και άλλα μέτρα που αφορούν την υγειονομική κατάσταση των ζώων και τη δημόσια υγεία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με την επιφύλαξη των διατάξεων της οδηγίας 72/462/ΕΟΚ και ιδίως κάθε μέτρου που θα μπορούσε, ενδεχομένως, να θεσπιστεί βάσει της διαδικασίας που προβλέπεται στο άρθρο 29 της εν λόγω οδηγίας, ο κατάλογος των χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους, καθώς και νωπών κρεάτων ο οποίος αναφέρεται στην απόφαση 79/542/ΕΟΚ, συμπληρώνεται με την προσθήκη της Γροιλανδίας όσον αφορά τα νωπά κρέατα βοοειδών, προβάτων, αιγών, κατοικιδίων μονόπλων και αγρίων διχήλων, εξαιρουμένων των χοιρινών.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 17 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 146 της 14. 6. 1979, σ. 15.